કોંગ્રેસને છોડી ભાજપમાં જોડાયેલા અને રાતોરાત મંત્રી બની ગયેલા કુંવરજી બાવળિયાએ હવે ભાજપને ગમે એવા કોંગ્રેસ વિરોધી સૂર આલાપવામ માંડયા છે. કોંગ્રેસની નીતિ રીતી અને રાહુલ ગાંધીના ગુણ દોષની ટીકા ટિપ્પણી કરવા માંડયા છે. આ જ કુંવરજી બાવળિયા સતાની સીડી સામાન્ય સભ્ય તરીકે ત્રણ દાયકા પહેલા કોંગ્રેસના સથવારે ચડયા હતાં. આ જ કોંગ્રેસને માટે કુંવરજી બાવળિયાએ અનેક ચૂંટણીઓ લડી છે. કોંગ્રેસે જ તેમને અનેક વખત પદ આપ્યા. ધારાસભાની ટિકિટ આપી. લોકસભાની ચૂંટણીમાં લડવાની તક આપી.પાર્ટી થકી મોટા થયા. હવે ત્રીસ વરસે તેમને કોંગ્રેસમાં દોષ દેખાવા માંડતાં કોંગીના નેતાઓએ તેની આકરી ટીકા કરી છે.